PATVIRTINTA

Smalininkų technologijų ir verslo mokyklos

direktoriaus 2017 m. liepos 3 d.

įsakymu Nr. V-180

# SMALININKŲ TECHNOLOGIJŲ IR VERSLO MOKYKLOS MAŽOS VERTĖS PIRKIMŲ TVARKOS APRAŠAS

TURINYS

1. BENDROSIOS NUOSTATOS
2. PIRKIMŲ PLANAVIMAS IR ORGANIZAVIMAS
3. PIRKIMŲ VYKDYMAS Neskelbiama apklausa Skelbiama apklausa
4. SUTARTIS
5. INFORMACIJOS APIE PIRKIMUS TEIKIMAS
6. GINČŲ NAGRINĖJIMAS
7. BAIGIAMOSIOS NUOSTATOS PRIEDAI:

Nr.1. Užsakymas medžiagoms ir priemonėms. Nr.2. Tiekėjų apklausos pažyma.

# I SKYRIUS BENDROSIOS NUOSTATOS

1. Smalininkų technologijų ir verslo mokyklos, perkančiosios organizacijos (toliau tekste – PO) mažos vertės pirkimų aprašas (toliau – Aprašas) nustato PO prekių, paslaugų ir darbų mažos vertės pirkimų (toliau – Pirkimai) būdus ir jų atlikimo tvarką.
2. Atlikdama mažos vertės pirkimus, PO vadovaujasi šiuo Aprašu, Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017-06-28 įsakymu Nr.1S-97, Viešųjų pirkimų įstatymu (toliau – Įstatymas), Lietuvos Respublikos civiliniu kodeksu ir kitais teisės aktais. Apraše vartojamos sąvokos:
   1. mažos vertės pirkimas – tai:
      1. supaprastintas pirkimas, kai prekių ar paslaugų pirkimo numatoma vertė yra mažesnė kaip 58 000 Eur be pridėtinės vertės mokesčio (toliau – PVM), o darbų pirkimo numatoma vertė mažesnė kaip 145 000 Eur be PVM;
      2. supaprastintas pirkimas, atliekamas toms atskiroms pirkimo dalims, kurių bendra vertė yra mažesnė kaip 58 000 Eur be PVM to paties tipo prekių ar paslaugų sutarčių vertės, o perkant darbus – mažesnė kaip 145 000 Eur be PVM. Jeigu numatoma pirkimo vertė itarptautinio pirkimo vertės ribai rperkančioji organizacija užtikrina, kad bendra dalių vertė, atliekant mažos vertės ir kitų supaprastintų pirkimų procedūras, būtų ne didesnė kaip 20 procentų bendros visų pirkimo dalių vertės.
   2. CVP IS – Centrinė viešųjų pirkimų informacinė sistema;
   3. neskelbiama apklausa – pirkimo būdas, kai PO kreipiasi į tiekėjus, kviesdama pateikti pasiūlymus;
   4. skelbiama apklausa – pirkimo būdas, kai PO apie atliekamą pirkimą paskelbia CVP IS priemonėmis;
   5. pirkimų organizatorius – PO vadovo paskirtas darbuotojas, kuris PO nustatyta tvarka organizuoja ir atlieka mažos vertės pirkimus, kai tokiems pirkimams atlikti nesudaroma viešojo pirkimo komisija. Pirkimų organizatoriai gali būti tik nepriekaištingos reputacijos asmenys;
   6. viešojo pirkimo komisija (toliau – Komisija) – PO vadovo įsakymu, vadovaujantis Įstatymo 19 straipsniu, sudaryta Komisija, kuri šio Aprašo nustatyta tvarka organizuoja ir atlieka pirkimus.
3. Pirkimai atliekami laikantis lygiateisiškumo, nediskriminavimo, abipusio pripažinimo, proporcingumo, skaidrumo principų. PO, vykdydama Pirkimą, siekia racionaliai naudoti tam skirtas lėšas, bei užtikrina, kad būtų laikomasi aplinkos apsaugos, socialinės ir darbo teisės įpareigojimų vykdant pirkimo sutartis.
4. PO vykdomuose Pirkimuose turi teisę dalyvauti fiziniai asmenys, privatūs juridiniai asmenys, viešieji juridiniai asmenys, kitos organizacijos ar jų padaliniai ar tokių asmenų grupės.
5. PO, siekdama užkirsti kelią Pirkimuose kylantiems interesų konfliktams (Įstatymo 21 str.) reikalauja, kad PO Komisijos nariai ar ekspertai, pirkimų organizatoriai, stebėtojai, dalyvaujantys pirkimo procedūroje ar galintys daryti įtaką jos rezultatams, pirkimo procedūrose dalyvautų ar su pirkimu susijusius sprendimus priimtų, tik prieš tai pasirašę konfidencialumo pasižadėjimą ir nešališkumo deklaraciją. Konfidencialumo pasižadėjimą ir nešališkumo deklaraciją asmuo pasirašo, kai yra paskiriamas atlikti jam numatytas pareigas.

# Pirkimo procedūros prasideda kai:

* 1. tiekėjams išsiunčiamas kvietimas dalyvauti neskelbiamoje apklausoje;
  2. Viešųjų pirkimų tarnyba paskelbia CVP IS PO pateiktą skelbimą apie pirkimą.

# Pirkimo (ar atskiros pirkimo dalies) procedūros baigiasi, kai:

* 1. sudaroma pirkimo sutartis ir pateikiamas sutarties įvykdymo užtikrinimas, jeigu jo buvo reikalaujama, sudaroma preliminarioji sutartis;
  2. atmetami visi pasiūlymai;
  3. nutraukiamos pirkimo procedūros;
  4. per nustatytą terminą nepateikiamas nei vienas pasiūlymas;
  5. baigiasi pasiūlymų galiojimo laikas ir pirkimo sutartis ar preliminarioji sutartis nesudaroma dėl priežasčių, kurios priklauso nuo tiekėjų;
  6. visi tiekėjai atšaukia pasiūlymus ar atsisako sudaryti pirkimo sutartį.

1. Bet kuriuo metu iki pirkimo sutarties sudarymo PO turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti Įstatymo 17 straipsnio 1 dalyje nustatyti principai ir atitinkamos padėties negalima ištaisyti.
2. PO privalo įsigyti prekių, paslaugų ir darbų iš Centrinės perkančiosios organizacijos arba per ją, jeigu Centrinės perkančiosios organizacijos siūlomos prekės, paslaugos ar darbai atitinka PO poreikius ir PO negali prekių, paslaugų ar darbų įsigyti efektyvesniu būdu. PO privalo motyvuoti savo sprendimą neatlikti pirkimo naudojantis Centrinės perkančiosios organizacijos paslaugomis ir saugoti tai patvirtinantį dokumentą kartu su kitais pirkimo dokumentais Įstatymo 97 straipsnyje nustatyta tvarka. Šiame punkte numatytos pareigos gali būti nesilaikoma, kai atliekant neskelbiamą pirkimą numatoma pirkimo sutarties vertė yra mažesnė kaip 10 tūkst. Eur be PVM.
3. Kiekviena atliekama pirkimo procedūra, jei Pirkimas vykdomas ne pagal Aprašo 10 punktą, patvirtinama dokumentais:
   1. jei atliekama apklausa žodžiu, pirkimą patvirtinantys dokumentai yra sutartis, o jei sutartis sudaryta žodžiu – sąskaita faktūra arba kiti buhalterinės apskaitos dokumentai;
   2. jei atliekama apklausa raštu, vykdomas skelbiamas pirkimas, pirkimą patvirtinantys dokumentai yra susirašinėjimo informacija, įskaitant kvietimą ar skelbimą apie pirkimą (jei pirkimas buvo skelbiamas) ir kitus pirkimo dokumentus, apklausos pažyma (jei pirkimą vykdo pirkimo organizatorius) ar protokolai (jei pirkimą vykdo Komisija, taip pat protokolai rengiami ir derybų ar susitikimų su tiekėjais atveju), taip pat sudaryta sutartis ir CVP IS paskelbta informacija apie ją, o jei sutartis sudaryta žodžiu – sąskaita faktūra arba kiti buhalterinės apskaitos dokumentai;
   3. tais atvejais, kai pirkimą atlieka vienas asmuo ir jį patvirtinantys dokumentai yra saugomi to asmens elektroniniame pašte ar CVP IS naudotojo paskyroje, PO užtikrina tokių dokumentų prieinamumą, iškilus tokiam poreikiui.
4. Visi su pirkimu susiję dokumentai saugomi ne trumpiau kaip 4 metus nuo pirkimo pabaigos. Sutartys, jų pakeitimai ir su jų vykdymu susiję dokumentai – ne trumpiau kaip 4 metus nuo sutarties įvykdymo. Visi nurodyti dokumentai saugomi Lietuvos Respublikos dokumentų ir archyvų įstatymo nustatyta tvarka.

# SKYRIUS

**PIRKIMŲ PLANAVIMAS IR ORGANZAVIMAS**

1. Pirkimo organizatorius, atsižvelgdamas į tiems kalendoriniams metams numatomas skirti lėšas, iki sausio 30 d. parengia, o PO vadovas patvirtina planuojamų atlikti einamaisiais

metais viešųjų pirkimų planą. PO turi teisę tikslinti patvirtintus pirkimų planus ir, iškilus poreikiui, įtraukti naujus pirkimus.

1. Pirkimo iniciatorius dėl mažos vertės pirkimo atlikimo parengia Užsakymą medžiagoms ir priemonėms (Priedas Nr.1) darbų sąmata, užsakymą tvirtina direktorius ir buhalteris tai yra pagrindas inicijuoti pirkimą.
2. Planuojant pirkimus ir jiems rengiantis, negali būti siekiama išvengti Apraše nustatytos tvarkos taikymo ar dirbtinai sumažinti konkurenciją. Laikoma, kad konkurencija yra dirbtinai sumažinta, kai pirkimu tam tikriems tiekėjams nepagrįstai sudaromos palankesnės ar nepalankesnės sąlygos.

# Mažos vertės pirkimus vykdo:

* 1. Komisija, kai prekių, darbų ar paslaugų pirkimo vertė yra didesnė kaip 10 tūkst. Eur be PVM;
  2. Pirkimų organizatorius, kai prekių, darbų ar paslaugų pirkimo vertė yra mažesnė kaip10 tūkst. Eur be PVM.

PO vadovas turi teisę priimti sprendimą pavesti supaprastintą pirkimą vykdyti Pirkimo organizatoriui arba Komisijai, nepriklausomai nuo sutarties vertės.

# SKYRIUS PIRKIMŲ VYKDYMAS

1. Mažos vertės pirkimai atliekami šiais būdais:
   1. neskelbiama apklausa;
   2. skelbiama apklausa;
   3. Įstatyme numatytais pirkimo būdais - atviras konkursas, ribotas konkursas, skelbiamos derybos, neskelbiamos derybos ir pan.

# NESKELBIAMA APKLAUSA

1. Neskelbiama apklausa atliekama, jei pirkimo sutarties vertė yra mažesnė kaip 10 tūkst. Eur be PVM.
2. Neskelbiama apklausa gali būti atliekama žodžiu (telefonu, tiesiogiai prekybos vietoje, vertinama internete tiekėjų skelbiama informacija apie prekių, paslaugų ar darbų kainą ir kitaip) vykdant mažos vertės pirkimus, kai:
   1. prekių, paslaugų, darbų sutarties vertė yra iki 10 tūkst. Eur be PVM;
   2. prekių, paslaugų ar darbų sutarties vertė yra mažesnė kaip 100 Eur be PVM, Tiekėjų apklausos pažyma (Priedas Nr.2) gali būti nerašoma.
3. Neskelbiama apklausa atliekama raštu (elektroniniu paštu, CVP IS ar kitomis priemonėmis) vykdant mažos vertės pirkimus, kai prekių, paslaugų, darbų sutarties vertė yra virš 10 tūkst. Eur be PVM.

# Neskelbiama apklausa gali būti atliekama kreipiantis į vieną tiekėją:

* 1. jeigu prekes patiekti, paslaugas suteikti ar darbus atlikti gali tik konkretus tiekėjas dėl vienos iš šių priežasčių:
     1. pirkimo tikslas yra sukurti ar įsigyti unikalų meno kūrinį ar meninį atlikimą;
     2. konkurencijos nėra dėl techninių priežasčių.
  2. jeigu PO pagal ankstesnę pirkimo sutartį iš kokio nors tiekėjo pirko prekių ir nustatė, kad iš jo verta pirkti papildomai, siekiant iš dalies pakeisti turimas prekes ar įrenginius arba padidinti turimų prekių ar įrenginių kiekį, kai, pakeitus tiekėją, PO reikėtų įsigyti medžiagų, turinčių kitokias technines charakteristikas, ir dėl to atsirastų nesuderinamumas arba per didelių techninių eksploatavimo ir priežiūros sunkumų;
  3. kai ypač palankiomis sąlygomis perkama iš tiekėjo, kuris yra likviduojamas, restruktūrizuojamas, bankrutuojantis, bankrutavęs ar su kreditoriais sudaręs taikos sutartį, arba tiekėjui taikomos panašios procedūros pagal šalies, kurioje jis registruotas, teisės aktus;
  4. kai iš to paties tiekėjo perkamos naujos paslaugos ar darbai, panašūs į tuos, kurie buvo pirkti pagal pirminę pirkimo sutartį, kai yra abi šios sąlygos kartu:
     1. visi nauji pirkimai yra skirti tam pačiam projektui, dėl kurio buvo sudaryta pirminė pirkimo sutartis, vykdyti, o pagrindiniame projekte buvo numatyta galimų papildomų paslaugų ar darbų pirkimo apimtis ir sąlygos, kurioms esant bus perkama papildomai;
     2. pirminė pirkimo sutartis buvo sudaryta paskelbus apie pirkimą Įstatyme nustatyta tvarka, skelbime nurodžius apie galimybę pirkti papildomai ir atsižvelgus į papildomų pirkimų vertę.
  5. perkamos prekės ir paslaugos naudojant reprezentacinėms išlaidoms skirtas lėšas;
  6. perkami muziejų eksponatai, archyvų ir bibliotekų dokumentai, prenumeruojami laikraščiai ir žurnalai;
  7. perkamos prekės iš valstybės rezervo;
  8. perkamos licencijos naudotis bibliotekiniais dokumentais ar duomenų (informacinėmis) bazėmis;
  9. perkamos darbuotojų mokymo ir konferencijų paslaugos;
  10. perkamos keleivių pervežimo, nakvynės ir kitos su tarnybine komandiruote susijusios paslaugos, kai jos įsigyjamos iš tiesioginio paslaugos teikėjo;
  11. jei mažos vertės pirkime, apie kurį buvo skelbta, nebuvo gauta paraiškų ar pasiūlymų arba visos pateiktos paraiškos ar pasiūlymai yra netinkami, o pirminės pirkimo sąlygos iš esmės nekeičiamos;
  12. kai dėl įvykių, kurių PO negalėjo iš anksto numatyti, būtina ypač skubiai įsigyti prekių, paslaugų ar darbų;
  13. visais Aprašo 20.1. – 20.12. punktuose nurodytais atvejais PO gali (neprivalo) kreiptis į daugiau tiekėjų, jeigu tai objektyviai įmanoma.

# Neskelbiamos apklausos vykdymas, kai kreipiamasi į vieną tiekėją:

* 1. Pirkimo dokumentai gali būti nerengiami, kai vykdomas pirkimas žodžiu;
  2. jei buvo numatyta, kad pirkimo metu bus deramasi – vykdomos derybos;
  3. su dalyviu, jei pasiūlymas atitinka PO reikalavimus, sudaroma pirkimo ar preliminarioji sutartis.

1. Neskelbiamos apklausos vykdymas, kai kreipiamasi ne mažiau kaip į tris tiekėjus:
   1. parengiami pirkimo dokumentai;
   2. jei PO nusprendžia taikyti tiekėjų kvalifikacijos reikalavimus (arba) reikalaujami kokybės vadybos sistemos ir (arba) aplinkos apsaugos vadybos sistemos standartai, PO gali

numatyti, jog dokumentų, patvirtinančių tiekėjo atitiktį keliamiems reikalavimams, bus prašoma tik iš galimo laimėtojo;

* 1. nurodomas pasiūlymų pateikimo terminas. Jis nustatomas toks, kad tiekėjui pakaktų laiko parengti pasiūlymą;
  2. vykdoma susipažinimo su pateiktais pasiūlymais procedūra;
  3. jei buvo numatyta, kad pirkimo metu bus deramasi – vykdomos derybos;
  4. įvertinami gauti pasiūlymai, nustatomas laimėtojas. Tiekėjų eilė nesudaroma. PO ekonomiškai naudingiausią pasiūlymą išrenka vadovaudamasi Įstatymo 55, 56, 57 str. reikalavimais. Neskelbiamoje apklausoje paprastai naudojamas kainos kriterijus;
  5. suinteresuotieji dalyviai ne vėliau kaip per 5 darbo dienas nuo sprendimo priėmimo raštu informuojami apie procedūros rezultatus (Įstatymo 58 str. I dalis), išskyrus atvejus, kai pirkimo sutartis sudaroma žodžiu;
  6. su laimėtoju sudaroma pirkimo ar preliminarioji sutartis.

# SKELBIAMA APKLAUSA

1. Skelbiama apklausa atliekama CVP IS priemonėmis, užpildant skelbimą apie pirkimą, vadovaujantis Viešųjų pirkimų tarnybos nustatyta tvarka. Skelbiama apklausa gali būti vykdoma visais atvejais, net jei šis Aprašas leidžia rinktis Neskelbiamą pirkimą.

# Skelbiama apklausa turi būti atliekama vykdant mažos vertės pirkimus, kai:

* 1. prekių, paslaugų ir darbų sutarties vertė yra virš 10 tūkst. Eurų be PVM;
  2. skelbiamos apklausos būdu, visais atvejais pirkimą atlieka Komisija.

# Skelbiamos apklausos eiga:

* 1. parengiami Pirkimo dokumentai;
  2. Pirkimo dokumentuose turi būti:
     1. prekių, paslaugų ar darbų pavadinimas, kiekis (apimtis), su prekėmis teikiamų paslaugų pobūdis, prekių tiekimo, paslaugų teikimo ar darbų atlikimo terminai;
     2. techninė specifikacija;
     3. PO siūlomos šalims pasirašyti pirkimo sutarties sąlygos ir (arba) pirkimo sutarties projektas, įskaitant kiekio, kainodaros, apmokėjimo tvarkos, prievolių įvykdymo terminų, sutarties peržiūros sąlygų, subtiekėjų (jeigu pasitelkiami) keitimo tvarkos aprašymą;
     4. pasiūlymų rengimo reikalavimai;
     5. jei PO nusprendžia taikyti kvalifikacijos reikalavimus, pateikiama informacija, ar tiekėjų bus prašoma iškart pateikti dokumentus, patvirtinančius tiekėjo atitiktį keliamiems reikalavimams;
     6. informacija, ar susipažinimo su pasiūlymais procedūroje galės dalyvauti tiekėjai ar jų įgalioti atstovai;
     7. pasiūlymų vertinimo kriterijai ir sąlygos;
     8. informacija, ar pirkimo metu bus deramasi arba kokiais atvejais bus deramasi, ir derybų sąlygos bei tvarka;
     9. būdai, kuriais tiekėjai gali prašyti pirkimo dokumentų paaiškinimų ir tokių prašymų pateikimo terminas, informacija, ar PO ketina rengti dėl to susitikimą su tiekėjais, taip pat būdai, kuriais PO gali paaiškinti (patikslinti) pirkimo dokumentus.
  3. nustatomas pasiūlymų pateikimo terminas. Jis nustatomas toks, kad tiekėjui pakaktų laiko parengti pasiūlymą pagal nustatytus reikalavimus;
  4. minimalus pasiūlymų pateikimo terminas – 3 darbo dienos nuo skelbimo paskelbimo CVP IS dienos;
  5. jei gauta paklausimų dėl pirkimo dokumentų, teikiami pirkimo dokumentų paaiškinimai ar patikslinimai. Paaiškinimai ar patikslinimai, kol nėra pasibaigęs pasiūlymų pateikimo terminas, gali būti teikiami ir PO iniciatyva. Tiekėjai pasiūlymus dėl pirkimo dokumentų patikslinimų gali pateikti ne vėliau kaip likus 2 darbo dienoms iki pasiūlymų pateikimo termino pabaigos;
  6. PO paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei PO paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus;
  7. jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus, pasiūlymų pateikimo terminas skaičiuojamas iš naujo, nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, skelbimas apie pirkimą turi būti patikslinamas ir informacija apie atliktus pakeitimus siunčiama visiems prie pirkimo prisijungusiems tiekėjams;
  8. jeigu rengiami susitikimai su tiekėjais dėl pirkimo dokumentų, tai daroma su kiekvienu tiekėju individualiai. Surašomas tokio susitikimo protokolas, jame fiksuojami visi susitikimo metu pateikti klausimai dėl pirkimo dokumentų ir atsakymai į juos. Parengtas susitikimo protokolo išrašas pateikiamas tomis pat priemonėmis ir būdu, kuriais pateikti pirkimo dokumentai. Protokolo išraše negali būti atskleidžiama informacija apie susitikimo dalyvius;
  9. jei gauta pretenzijų – į jas atsakoma Įstatymo 102 straipsnyje nurodyta tvarka ir terminais;
  10. susipažįstama su pasiūlymais. Atveriami CVP IS priemonėmis pateikti pasiūlymai, vadovaujantis Viešųjų pirkimų įstatymo 44 str. nuostatomis;
  11. jei pasiūlymai teikiami el. priemonėmis, tuomet susipažinimo su pasiūlymais Komisijos posėdyje (vokų atplėšimo procedūroje) tiekėjai nedalyvauja ir PO neteikia informacijos tiekėjams apie pasiūlymus pateikusius tiekėjus, pasiūlytas kainas iki kol bus įvertinti pasiūlymai ir nustatyta pasiūlymų eilė. Jei pirkimo dokumentuose buvo nurodyta, jog procedūroje galės dalyvauti tiekėjai ar jų įgaliotieji atstovai, sudaromas dalyvavusių asmenų sąrašas. Nedalyvavusiems tiekėjams, jeigu jie to pageidauja, CVP IS priemonėmis pateikiama informacija apie pasiūlymus pateikusius tiekėjus ir jų pasiūlytas kainas;
  12. tiekėjai informuojami apie pirkimo procedūros rezultatus (Įstatymo 58 str.). Jei tiekėjas šalinamas iš pirkimo, tiekėjui nurodomas jo pašalinimo pagrindas;
  13. jei pirkimo dokumentuose buvo numatyta, kad pirkimo metu bus deramasi, vykdomos derybos, derybos vyksta laikantis toliau nurodytų sąlygų:
      1. visiems tiekėjams taikomi vienodi reikalavimai, suteikiamos vienodos galimybės ir pateikiama vienoda informacija;
      2. tretiesiems asmenims ir derybose dalyvaujantiems tiekėjams negali būti atskleidžiama jokia derybų metu iš tiekėjo gauta informacija, taip pat informacija apie derybų metu pasiektus susitarimus;
      3. negalima derėtis dėl reikalavimų tiekėjui, pasiūlymo vertinimo kriterijų ir vertinimo tvarkos. PO nusimatyti ir daugiau aspektų, dėl kurių nesiderama;
      4. informacija apie derybų metu gautus pasiūlymus ir pasiektus susitarimus fiksuojama protokole, kuriame atsispindi derybų eiga ir pasiekti susitarimai. Jei derybos vyksta surengus tam skirtą susitikimą, protokolą pasirašo derybose dalyvavę Komisijos nariai arba pirkimo

organizatorius ir dalyvis, su kuriuo derėtasi. Jei derybos vyksta CVP IS priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas CVP IS priemonėmis laikomas pakankamu.

* 1. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jei jo buvo prašoma), arba iki PO nurodyto laiko nepasirašo pirkimo sutarties, ar atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju PO siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, jeigu tenkinamos Įstatymo 58 straipsnio 1 dalyje išdėstytos sąlygos.
  2. Jei priimamas sprendimas nesudaryti pirkimo sutarties ar preliminariosios sutarties arba pradėti pirkimą iš naujo – suinteresuotieji dalyviai apie tai informuojami, nurodant tokio sprendimo priežastis.

# SKYRIUS SUTARTIS

1. Sudaromoje pirkimo sutartyje turi būti nustatomas ne ilgesnis kaip 3 metų nuo sutarties sudarymo laikotarpis, išskyrus pagrįstus atvejus, kai atsižvelgiant į perkamo objekto ypatybes ir siekiant racionalaus lėšų panaudojimo būtina pailginti šį laikotarpį. Tokie atvejai gali apimti pirkimo sutartis dėl:
   1. elektros energijos ir šilumos, dujų, karšto ir šalto vandens, nuotekų ir atliekų tvarkymo paslaugų;
   2. bankų ir kitų finansinių institucijų teikiamų finansinių paslaugų;
   3. aptarnavimo, remonto ar priežiūros paslaugų, kai įsigyjamo objekto pirkimo sutartis apima ir šias paslaugas;
   4. darbų ar statinio statybos techninės priežiūros paslaugų;
   5. investicijų projektų įgyvendinimo.
2. Sutartis sudaroma raštu. Žodžiu ji gali būti sudaroma tik tada, kai pirkimo sutarties vertė yra mažesnė kaip 3 tūkst. Eur be PVM.
3. Kai pirkimo sutartis sudaroma raštu, joje turi būti nurodoma:
   1. perkamos prekės, paslaugos ar darbai, preliminarus, o jeigu įmanoma – tikslus jų kiekis (apimtis);
   2. kainodaros taisyklės (jas nustatant, gali būti vadovaujamasi Viešųjų pirkimų tarnybos patvirtinta metodika);
   3. mokėjimo tvarka, sutarties prievolių įvykdymo terminai;
   4. sutarties peržiūros sąlygos ar pasirinkimo galimybės, jeigu tai numatoma;
   5. subtiekėjai, jeigu vykdant pirkimo sutartį jie pasitelkiami, ir jų keitimo tvarka;
   6. informacija, kad jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas PO įsipareigoja, kad pirkimo sutartį vykdys tik tokią teisę turintys asmenys;
   7. kita informacija, nurodyta Įstatymo 87 straipsnyje, pirkimo sutartyje pateikiama pagal poreikį, atsižvelgiant į pirkimo objekto specifiką.
4. Pasirašant ar nutraukiant pirkimo sutartį, vykdant ir keičiant pirkimo sutartį, PO ir tiekėjo bendravimas bei keitimasis informacija gali vykti ne CVP IS priemonėmis.

# V SKYRIUS

# INFORMACIJOS APIE PIRKIMUS TEIKIMAS

1. PO suinteresuotiems kandidatams ir suinteresuotiems dalyviams, išskyrus atvejus, kai pirkimo sutartis sudaroma žodžiu, ne vėliau kaip per 5 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis. PO taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar pradėti pirkimą iš naujo.
2. PO, vadovaudamasi Įstatymo 96 str., ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo, bet ne vėliau kaip iki pirmojo mokėjimo pagal jas pradžios Viešųjų pirkimų tarnybai pateikia ataskaitą CVP IS. Šis reikalavimas netaikomas pirkimams, kai pasiūlymas pateikiamas žodžiu arba pirkimo sutartis sudaroma žodžiu.
3. PO CVP IS priemonėmis Viešųjų pirkimų tarnybai per 30 d. pasibaigus kalendoriniams metams jos nustatyta tvarka pateikia visų per kalendorinius metus sudarytų pirkimo sutarčių ataskaitą.

# VI SKYIUS

# GINČŲ NAGRINĖJIMAS

1. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos vadovaujantis Įstatymo VII skyriaus nuostatomis.

# VII SKYRIUS

# BAIGIAMOSIOS NUOSTATOS

1. Pasikeitus šiame Apraše minimiems teisės aktams ar rekomendacinio pobūdžio dokumentams, taikomos aktualios tų teisės aktų ar rekomendacinio pobūdžio dokumentų redakcijos nuostatos.